Құрметті ата – аналар!
«Мерей» жекеменшік балабақшасы 2023 жылдың қаңтар айында ашылды. Балабақшамыз 70 орынға жабдықталған.
Мектеп жасына дейінгі кезең өте сақтықты, қателеспеуді, сауатты тәрбиелеуді қажет ететін және бала эмоциясының нәзік кезеңі. Мектепке дейінгі бүлдіршіндер ерекше қарым-қатынастарды талап етеді. Олар өте мейiрiмдi, нәзік, өте сенгiш келеді. Сондықтан, бұл жас шамасындағы балдырғандарды қамқорлыққа алу, жараламай тәрбиелеу өте маңызды. Балабақша меңгерушісі  басшылығымен ұжым мүшелері бала тұлғасының қалыптасуы мен дамуы үшін жағдайлар жасауда. Оқу-тәрбие жұмысы білім мазмұнын жаңартудың 5 саласы бойынша ұйымдастырылады.
Балабақша ұжымы жаңа бағдарламаларды енгізу жағдайына бейімделіп, көптеген жетістіктерге жетуде.
Балабақшаның материалдық базасы заманауи талаптарға сай жасақталған. Музыкалық зал, демалыс, асхана, дәрігерлік қызмет түрлері толық жабдықталып қамтылған.

